CELEX: 32012R1058
Language: da
Date: 2012-11-12 00:00:00
Title: Kommissionens forordning (EU) nr. 1058/2012 af 12. november 2012 om ændring af forordning (EF) nr. 1881/2006 for så vidt angår grænseværdier for aflatoksiner i tørrede figner  EØS-relevant tekst

13.11.2012   
            
            
               DA
            
            
               Den Europæiske Unions Tidende
            
            
               L 313/14
            
         KOMMISSIONENS FORORDNING (EU) Nr. 1058/2012
   af 12. november 2012
   om ændring af forordning (EF) nr. 1881/2006 for så vidt angår grænseværdier for aflatoksiner i tørrede figner
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 315/93 af 8. februar 1993 om fællesskabsprocedurer for forurenende stoffer i levnedsmidler (1), særlig artikel 2, stk. 3, og
   ud fra følgende betragtninger:
   
               (1)
            
            
               Ved Kommissionens forordning (EF) nr. 1881/2006 af 19. december 2006 om fastsættelse af grænseværdier for bestemte forurenende stoffer i fødevarer (2) er der fastsat grænseværdier for aflatoksin B1 og det samlede aflatoksinindhold (aflatoksin B1 + G1 + B2 + G2) i en række fødevarer.
            
         
               (2)
            
            
               Det er nødvendigt at ændre grænseværdien for aflatoksiner i tørrede figner for at tage hensyn til den seneste udvikling i Codex Alimentarius, nye oplysninger om, i hvilket omfang tilstedeværelsen af aflatoksiner kan forhindres ved at anvende god praksis, og nye videnskabelige oplysninger om forskellen på sundhedsrisici i forbindelse med forskellige hypotetiske grænseværdier for aflatoksin B1 og det samlede aflatoksinindhold i forskellige fødevarer.
            
         
               (3)
            
            
               Codex Alimentarius har fastsat en værdi på 10 μg/kg for det samlede aflatoksinindhold i "spiseklare" tørrede figner (3). Grænseværdien er baseret på en vurdering, som Det Fælles FAO-WHO-ekspertudvalg for Fødevaretilsætningsstoffer (JECFA) foretog på sit 68. møde, af virkningen af eksponering for og sundhedsrisici i forbindelse med forskellige hypotetiske grænseværdier for aflatoksiner i mandler, paranødder, hasselnødder, pistacienødder og tørrede figner (4). Med hensyn til tørrede figner konkluderede udvalget, at uanset de anvendte scenarier ville de hypotetiske grænseværdier ikke få en væsentlig virkning for den samlede eksponering for aflatoksiner gennem kosten. Det blev påvist, at ved at anvende god praksis kunne der opnås en værdi på 10 μg/kg for det samlede aflatoksinindhold.
            
         
               (4)
            
            
               Codex Alimentarius har kun fastsat en grænseværdi for det samlede aflatoksinindhold på grund af den store forskel, der blev konstateret i forholdet mellem aflatoksin B1 og det samlede aflatoksinindhold som følge af flere faktorer (høstår, sort, vejret). Men da aflatoksin B1 er mest kræftfremkaldende, er der fastsat en særskilt lavere grænseværdi for B1 i tillæg til værdien for det samlede aflatoksinindhold i EU-lovgivningen. Det samlede aflatoksinindhold er summen af aflatoksin B1, B2, G1 og G2. Derfor er det hensigtsmæssigt, at den grænseværdi, der fastsættes for aflatoksin B1, svarer til den værdi, der fastsættes for det samlede aflatoksinindhold. Den tilsvarende værdi for aflatoksin B1 er fastsat ved hjælp af de data om forekomsten af aflatoksiner i tørrede figner, der er indsamlet siden 2005. Beregningen viser, at forholdet mellem indholdet af aflatoksin B1/det samlede aflatoksinindhold i gennemsnit er ca. 0,6, og at det ikke som tidligere antaget forholder sig sådan, at koncentrationen af aflatoksin B1 i gennemsnit svarer til ca. 50 % af det samlede aflatoksinindhold.
            
         
               (5)
            
            
               Resultatet af ovennævnte vurdering, som JECFA har foretaget af virkningen for eksponering af forskellige grænseværdier i tørrede figner, blev bekræftet af en opdateret vurdering af eksponeringen (5) foretaget af kontoret for Dietary and Chemical Monitoring (DCM) i Den Europæiske Fødevaresikkerhedsautoritet (EFSA), som for forskellige eksponeringsscenarier anslog forhøjelsen af eksponeringen for aflatoksin i kosten til at være mellem 0,15 til 0,26 % for grænseværdien for det samlede aflatoksinindhold i tørrede figner på 10 μg/kg sammenlignet med 4μg/kg. Det kan på grundlag af tidligere EFSA-vurderinger af dette spørgsmål (6) konkluderes, at en sådan forhøjelse ikke vil få negative virkninger for folkesundheden. Det er derfor hensigtsmæssigt at den grænseværdi, der på indeværende tidspunkt finder anvendelse i EU, ændres til grænseværdien i Codex Alimentarius for det samlede aflatoksinindhold i tørrede figner og den tilsvarende grænseværdi for aflatoksin B1, og at ændre forordning (EF) nr. 1881/2006 i overensstemmelse hermed.
            
         
               (6)
            
            
               Da Codex Alimentarius endnu ikke har fastsat en grænseværdi for det samlede aflatoksinindhold i andre figner end "spiseklare" figner, er det hensigtsmæssigt at bevare den nuværende EU-grænseværdi for det samlede aflatoksinindhold i disse figner og kun at ændre værdien for aflatoksin B1 for disse figner for at tage hensyn til de nyeste data om koncentrationsforholdet mellem aflatoksin B1 og det samlede aflatoksinindhold i tørrede figner.
            
         
               (7)
            
            
               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed, og hverken Europa-Parlamentet eller Rådet har modsat sig foranstaltningerne —
            
         VEDTAGET DENNE FORORDNING:
   Artikel 1
   Bilaget til forordning (EC) nr. 1881/2006 ændres som angivet i bilaget til nærværende forordning.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 12. november 2012.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EFT L 37 af 13.2.1993, s. 1.
   
      (2)  EUT L 364 af 20.12.2006, s. 5.
   
      (3)  Codex General Standard for Contaminants and toxins in foods (CODEX STAN 193-1995) http://www.codexalimentarius.net/download/standards/17/CXS_193e.pdf.
   
      (4)  WHO Food Additive Series: 59. Safety evaluation of certain food additives and contaminants. http://www.who.int/foodsafety/chem/jecfa/publications/monographs/en/index.html.
   
      (5)  Den Europæiske Fødevaresikkerhedsautoritet; Virkningen for eksponering gennem kosten af en forhøjelse af værdierne fra 4 μg/kg til 10 μg/kg for det samlede aflatoksinindhold for tørrede figner. Supporting Publications 2012:EN-311. [6 ff.]. Findes online på: www.efsa.europa.eu/publications.
   
      (6)  Udtalelse fra Ekspertpanelet for Forurenende Stoffer i Fødevarekæden [CONTAM] om den potentielt øgede risiko for forbrugernes sundhed ved en eventuel forhøjelse af de eksisterende grænseværdier for aflatoksiner i mandler, hasselnødder og pistacienødder og produkter heraf http://www.efsa.europa.eu/en/efsajournal/doc/446.pdf.
   Virkningerne for folkesundheden af en forhøjelse af værdierne fra 4 μg/kg til 10 μg/kg for det samlede aflatoksinindhold i andre trænødder end mandler, hasselnødder og pistacienødder - Erklæring fra Ekspertpanelet for Forurenende Stoffer i Fødevarekæden http://www.efsa.europa.eu/en/efsajournal/doc/1168.pdf.
   
      BILAG
      I bilaget til forordning (EF) nr. 1881/2006 foretages følgende ændringer:
      
                  1)
               
               
                  I del 2, affattes punkt 2.1.9 og 2.1.10 således:
                  
                              "2.1.9
                           
                           
                              I tørret frugt, undtagen tørrede figner, der skal undergå sortering eller anden fysisk behandling inden konsum eller anvendelse som ingrediens i fødevarer
                           
                           
                              5,0
                           
                           
                              10,0
                           
                           
                              —
                           
                        
                              2.1.10
                           
                           
                              I tørret frugt, undtagen tørrede figner og produkter forarbejdet deraf bestemt til direkte konsum eller til anvendelse som ingrediens i fødevarer
                           
                           
                              2,0
                           
                           
                              4,0
                           
                           
                              —"
                           
                        
            
                  2)
               
               
                  I del 2 tilføjes følgende punkt 2.1.18:
                  
                              "2.1.18
                           
                           
                              Tørrede figner
                           
                           
                              6,0
                           
                           
                              10,0
                           
                           
                              —"